google/wiki40b huggingface dataset:
भारतीय प्रबंधन संस्थान, शिलांग

इतिहास

यह संस्थान शिलाँग को भारत के पूर्वोत्तर क्षेत्र में अच्छी गुणवत्ता प्रबंधन शिक्षा और अनुसंधान प्रदान करने की दृष्टि से स्थापित किया गया है। पूर्वोत्तर राज्यों के सभी मुख्यमंत्रियों की जून २००४ में शिलाँग में आयोजित एक समीक्षा बैठक में केन्‍द्रीय मानव संसाधन विकास मंत्री के साथ पूर्वोत्तर में भारतीय प्रबंधन संस्थान के स्‍थापित करने का फैसला सर्वसम्मति से लिया गया। पूर्वोत्तर क्षेत्र विकास मंत्रालय (डोनर) और क्षेत्र के राज्यों के मुख्यमंत्रियों के बीच परामर्श के बाद संस्थान के लिए शिलाँग को स्थायी स्थान के रूप में मय किया गया।
भारत के पूर्वोत्तर क्षेत्र में संस्थान का कार्यारम्भ शिलाँग में २००८ में हुआ। इसे उच्च गुणवत्ता वाले मानकों और शैक्षणिक दृढ़ता के अलावा, जिसे संस्थान के एक प्रतीक के रूप में माना गया, आईआईएम के सतत विकास और व्यापार प्रथाओं के बढ़ते महत्व पर जोर दिया गया है। संस्थान अपने छात्रों को नैतिक मूल्यों, करूणाशील व्यवहार और समाज के लिए चिंता का सामना करने हेतु प्रशिक्षण प्रदान करने का प्रयास करता है।
समग्र प्रबंधन शिक्षा को सुनिश्चित करने और स्नातकों को भविष्य के अभिनव नेतृत्व में विकसित करने में मदद करने के लिए, यह संस्थान कक्षाओं के बाहर भी अवसर प्रदान करता है, फ़िर चाहे वह औद्योगिक बातचीत का हो, खेल प्रतियोगिताओं का हो, सांस्कृतिक गतिविधियों या उद्यमशीलता का व्यवसाय हो। शिक्षा की गुणवत्ता, दृढ़ पाठ्यक्रम पाठ्यचर्चा और एक्‍सपोजर जो छात्रों को भाप्रबंसं शिलाँग में मिलता है और उन्‍हें उनके ग्रीष्‍मकालीन इंटर्नशिप अनुभवों को जोड़कर इतना पर्याप्त बनाया जाता है ताकि वे कॉर्पोरेट जगत की चुनौतियों का सामना करने के लिए आत्‍मविश्वासी बनें।

प्रशासन और प्रबंधन

भाप्रबंसं शिलाँग एक शासी मंडल द्वारा शासित होता है और प्रबंधन समिति, वित्त समिति और शिकायत समिति सहित कई कार्यकारी समितियों द्वारा इसका प्रबंधन किया जाता है।

परिसर

संस्थान परिसर में प्रशासनिक कार्यालय, संकाय कार्यालय, कक्षाएं, पुस्तकालय और सम्मेलन कक्ष आदि एक मुख्य इमारत में स्थित हैं। मुख्य भवन के अलावा, संस्थान में प्रेक्षागृह, अतिथशाला, कुछ संख्‍या में छोटे कक्ष एवं परिसर के भीतर छात्र डॉरमिटरी हैं। संकाय के आवास-गृह परिसर के ठीक पास स्थित हैं।

छात्रावास

छात्रों के लिए दोनों एकल और डबल कमरे उपलब्ध हैं। प्रत्येक कमरे में एक खाट, गद्दे, कमरे में हीटर, अलमारी, अध्ययन-मेज और एक कुर्सी की बुनियादी सुविधा होने के अलावा, अत्‍याधुनिक सुविधासम्‍मत वायरलैस मेष नेटवर्क (डब्लूएमएन) सहित डॉरमिटोरीज हैं। टेबल-टेनिस, कैरॉम और टेलीविजन सुविधाओं से लैस एक कॉमन रीडिंग रूम और मनोरंजन कक्ष भी है। डॉरमिटोरीज के दायरे में परिसर के अंदर एक व्यायामशाला, बास्केटबॉल और बैडमिंटन कोर्ट मौजूद है।

कक्षाएं

सभी कक्षाकक्ष उच्च तकनीकी आधारभूत संरचना के साथ बनाए गये हैं और प्रतिभागियों को उनकी सीखने की प्रक्रिया में मदद करने के लिए पूरी तरह आधुनिक सुविधाओं से लैस हैं। प्रत्येक कक्ष में इंटरनेट के साथ एक स्मार्टबोर्ड है। इससे प्रतिभागियों को दैनिक कक्षा पाठ प्रतिदिन लिखने से राहत मिलती है और इसके बजाय चर्चा पर ध्यान केंद्रित रहता है। बोर्ड पर कक्षा की पढ़ाई को लिखकर क्लास के बाद प्रतिभागियों के ईमेल खातों पर मेल कर दिया जाता है। कक्षाओं को उच्च गति वाले वायरलेस इंटरनेट कनेक्टिविटी के साथ जोड़ा गया है, ताकि अलग-अलग डेटाबेस से आवश्यक साहित्य को कक्षा की चर्चा में वृद्धि करने के लिए डाउनलोड किया जा सके। अधिकांश कक्षारूम को वायरलेस माइक्रोफोन सुविधाएं प्रदान की गई हैं। ये कक्षाएं भी वीडियोकॉन्फरेंसिंग सुविधाओं से लैस हैं।
रेशम मार्ग से बौद्ध धर्म का प्रसार

पहली-दूसरी शताब्दी में, चीन के हान वंश के राज्यकाल में रेशम पथ से बौद्ध धर्म वहाँ पहुँचा।
मेक्सिको के राष्ट्रपति

राष्ट्रपति आवास

राष्ट्रपति का आधिकारिक निवास और मुख्य कार्यस्थल लॉस पिनोस है, जो बोस्क डी चैपलटेपेक (चैपलटेपेक पार्क) के अंदर स्थित है। राष्ट्रपति को छह साल की अवधि के लिए इस निवास का उपयोग करने का अधिकार है।

जीवित पूर्व-राष्ट्रपति

पांच जीवित पूर्व-राष्ट्रपति हैं। 1 अप्रैल 2012 को मिगेल डी ला मैड्रिड (1982-19 88) मरने वाला सबसे हालिया पूर्व राष्ट्रपति थे।
30 जून, 2006 को, 1968 के टेटेलेलोको नरसंहार के दौरान आंतरिक सचिव के रूप में उनकी भूमिका के लिए नरसंहार के आरोप में एचेवरिया को घर में नजरबंद कर दिया गया था। 2009 में नजरबंद खत्म कर दिया गया।
सरफरोशी की तमन्ना

सरफरोशी की तमन्ना भारतीय क्रान्तिकारी बिस्मिल अज़ीमाबादी द्वारा लिखित एक प्रसिद्ध देशभक्तिपूर्ण गजल है जिसमें उन्होंने आत्मोत्सर्ग की भावना को व्यक्त किया था। उनकी यह तमन्ना क्रान्तिकारियों का मन्त्र बन गयी थी यह गजल उर्दू छ्न्द बहरे-रमल में लिखी गई है जिसका अर्कान (छन्द-सूत्र) है: "फाइलातुन, फाइलातुन, फाइलातुन, फाइलुन"। हिन्दी में यदि इसे देवनागरी लिपि में लिखा जाये तो यह परिवर्तित अष्टपदीय गीतिका छन्द के अन्तर्गत आती है इस छन्द का सूत्र है: "राजभा गा, राजभा गा, राजभा गा, राजभा"।
मैनपुरी षडयन्त्र व काकोरी काण्ड में शामिल होने वाले भारत के एक महान क्रान्तिकारी नेता रामप्रसाद 'बिस्मिल' ने न सिर्फ इसे लिखा बल्कि मुकदमे के दौरान अदालत में अपने साथियों के साथ सामूहिक रूप से गाकर लोकप्रिय भी बनाया।'बिस्मिल' ने इसे भारतीय स्वतन्त्रता संग्राम के नौजवान स्वतन्त्रता सेनानियों के लिये सम्बोधि-गीत के रूप में लिखा था। 'बिस्मिल' की शहादत के बाद इसे स्वतन्त्रता सेनानियों की नौजवान पीढ़ी जैसे शहीद भगत सिंह तथा चन्द्रशेखर आजाद आदि के साथ भी जोड़ा जाता रहा है।
बंकिमचन्द्र चट्टोपाध्याय द्वारा रचित वन्दे मातरम जैसे सुप्रसिद्ध गीत के बाद बिस्मिल अज़ीमाबादी की यह अमर रचना, जिसे गाते हुए न जाने कितने ही देशभक्त फाँसी के तख्ते पर झूल गये, उसके वास्तविक इतिहास सहित नीचे दी जा रही है।

पॉप संस्कृति में

इस कविता का प्रयोग मनोज कुमार की भगत सिंह के जीवन पर सन् १९६५ में बनी फिल्म शहीद में किया गया था। एक बार फिर इसका उपयोग (कुछ पंक्तियों में फेरबदल सहित) २००२ की हिन्दी फिल्म द लीजेण्ड ऑफ भगतसिंह के एक गीत के बोलों हेतु किया गया। कविता का उपयोग २००६ की फिल्म रँग दे बसन्ती में भी हुआ। इसके अतिरिक्त सन् २००९ में बनी अनुराग कश्यप की फिल्म गुलाल में काट-छाँट के साथ पैरोडी के रूप में किया गया।
गुलाल में पीयूष मिश्रा द्वारा जो पंक्तियाँ सुनायी गयीं थीं उनमें तब के हिन्दुस्तान और आज के भारत दैट इज इण्डिया की स्थिति पर करारा कटाक्ष साफ झलकता है:
सरफ़रोशी की तमन्ना, अब हमारे दिल में है।

देखना है ज़ोर कितना, बाज़ु-ए-कातिल में है?

वक़्त आने दे बता, देंगे तुझे ऐ आसमाँ!

हम अभी से क्या बतायें, क्या हमारे दिल में है?

काश बिस्मिल आज आते, तुम भी हिन्दोस्तान में;

देखते यह मुल्क कितना, टेन्शन औ' थ्रिल में है।

आज का लड़का ये कहता' हम तो बिस्मिल थक गये;

अपनी आज़ादी तो भैया! लौंडिया के तिल में है।

आज के जलसों में बिस्मिल, एक गूँगा गा रहा;

और बहरों का वो रेला, नाचता महफ़िल में है।

हाथ की खादी बनाने, का ज़माना लद गया;

आज तो चड्ढी भी सिलती, इंग्लिशों की मिल में है।

वक़्त आने दे बता, देंगे तुझे ऐ आसमाँ!

हम अभी से क्या बतायें, क्या हमारे दिल में है?

सरफ़रोशी की तमन्ना, अब हमारे दिल में है।

देखना है ज़ोर कितना, बाज़ु-ए-क़ातिल में है?
माताप्रसाद गुप्त

माताप्रसाद गुप्त (१९०९ - १९६९ ई०) हिन्दी भाषा एवं साहित्य के सर्वप्रमुख अनुसन्धानकर्ताओं में से एक तथा पाठालोचन के सर्वमान्य विशेषज्ञ थे।

जीवन-परिचय

डॉ॰ माताप्रसाद गुप्त का जन्म 1909 ई० में उत्तर प्रदेश के जौनपुर जिले के मुँगरा बादशाहपुर में हुआ था। उनकी उच्च शिक्षा प्रयाग विश्वविद्यालय में हुई थी। एम॰ए॰ के अतिरिक्त उन्होंने एल॰एल॰बी॰ की डिग्री भी प्राप्त की थी तथा उन्हें डि॰लिट्॰ की उपाधि से भी अलंकृत किया गया था। प्रयाग विश्वविद्यालय में ही वे अनेक वर्षों तक सहायक प्रोफेसर रहे। फिर राजस्थान विश्वविद्यालय, जयपुर में हिन्दी विभाग के अध्यक्ष तथा हिन्दी विद्यापीठ, आगरा के निदेशक भी रहे।

रचनात्मक परिचय

हिन्दी जगत में डाॅ॰ गुप्त की विशेष ख्याति तुलसी-काव्य के विशेषज्ञ तथा पाठालोचन-शास्त्र के प्रमुख पुरस्कर्ता के रूप में रही है। शोधालोचना एवं पाठालोचन के सन्दर्भ में इनका कार्यक्षेत्र काफी व्यापक तथा अग्रणी रहा है। आदिकालीन ग्रंथों के संबंध में भी सम्यक् विवेचन के क्षेत्र में डॉक्टर गुप्त के कार्य को आरंभ से ही महत्वपूर्ण माना गया है। आदिकालीन के साथ-साथ मध्यकालीन कवियों की प्रसिद्ध रचनाओं का संशोधित-संपादित पाठ इन्होंने बड़ी सूझ-बूझ के साथ प्रस्तुत किया है। 
डॉ॰ गुप्त ने एक ओर जहाँ पाठालोचन के सिद्धान्तों के अनुसार अनेक ग्रंथों का प्रामाणिक पाठ प्रस्तुत किया, वहीं दूसरी ओर उनमें से अधिकांश ग्रंथों की प्रामाणिक टीका भी लिखी, जिससे शब्द और अर्थ की तारतम्यता सही तथा सुगम रूप में स्पष्ट हो पायी।
शोधालोचना के क्षेत्र में उन्हें अमर कीर्ति प्रदान करने वाली उनकी पुस्तक 'तुलसीदास' है। इस पुस्तक को शोध के क्षेत्र में तो प्रमाणभूत माना ही गया है, आलोचना के संदर्भ में भी डॉ॰ शंभुनाथ सिंह के शब्दों में कुल मिलाकर यह कहा जा सकता है कि रामचंद्र शुक्ल के बाद तुलसी के काव्य की सबसे साफ सुथरी और व्यवस्थित आलोचना माताप्रसाद गुप्त की ही है।
डॉ॰ गुप्त को कतिपय प्रसिद्ध विद्वानों द्वारा प्रस्तुत प्रख्यात शोध-प्रबन्धों का शोध-निर्देशक होने का गौरव भी प्राप्त रहा है। सुप्रसिद्ध विद्वान् फादर कामिल बुल्के ने अपना विख्यात शोध ग्रंथ 'रामकथा : उत्पत्ति और विकास' डाॅ॰ गुप्त के निर्देशन में ही प्रस्तुत किया था। इसी प्रकार डॉ॰ पारसनाथ तिवारी संपादित 'कबीर ग्रंथावली' के शोध-निर्देशक भी डाॅ॰ गुप्त ही थे।
आर्य कन्या गुरुकुल, लुधियाना

लुधियाना का आर्य कन्या गुरुकुल लड़कियों का गुरुकुल है। पंजाब में यह अपने तरह का अकेला गुरुकुल है जहाँ लड़कियाँ अध्ययन के साथ-साथ वैदिक परम्पराएँ भी सीखतीं हैं। यह गुरुकुल लुधियाना के शास्त्रीनगर क्षेत्र में स्थित आरएस मॉदल सेनियर सेकेण्डरी स्कूल (R.S.MODEL SR.SEC.SCHOOL) के प्रांगण (CAMPUS) में स्थित है। इस GURUKUL विद्यालय का उद्देश्य वैदिक एवं नैतिक मूल्यों के साथ-साथ आधुनिक शिक्षा देना है।
छात्राएँ चार बजे सुबह उठ जातीं हैं और सन्ध्या करतीं हैं। इन्हें हार्मोनियम बजाना एवं हवन करना सिखाया जाता है। बच्चियाँ शाम की 'संध्या' के समय (VEDIC MANTRA) पढ़तीं हैं और इसकी व्याख्या (EXPLANATION) भी करतीं हैं।
== इतिहास == यह विद्यालय सन् १९९५ में ५० छात्राओं (ब्रह्मचारिणी) के साथ आरम्भ हुआ। यह हीरो समूह के प्रबन्ध निदेशक श्री सत्यानन्द मुंजाल के दिमाग की उपज थी। इस समय इस विद्यालय में १३० छात्राएँ हैं जिन्हें नि:शुल भोजन, निवास एवं शिक्षा दी जाती है।

<The book : GURUKULS-AT A GLANCE, written by S.P.ARYA (the founder of arya brothers care)>
<the book : ARYA SAMAJ -AT A GLANCE,written by S.P.ARYA (the founder of arya brothers care > मोटे अक्षरREF- www.gurukulsworld.com www.aryabrothers.com www.aryabrothers.in www.aryabrothers.info www.aryabrothers.org www.aryabrothers.net www.aryaworld.in www.aryaworld.org www.aryaworld.org.in www.aryaworld.info www.aryasamajonline.in www.aryasamajonline.net www.gurukulsworld.com www.gurukulsworld.org www.gurukulsworld.org.in www.gurukulsworld.co.in www.gurukulsworld.in www.gurukulsworld.net www.gurukulsworld.info www.gurukulsworld.asia www.vaidicheritage.com www.vaidicworld.info www.vaidicworld.net www.vedicinquiry.com
गिरीश कर्नाड

आरंभिक जीवन

एक कोंकणी भाषी परिवार में जन्में कार्नाड ने १९५८ में धारवाड़ स्थित कर्नाटक विश्वविद्यालय से स्नातक उपाधि ली। इसके पश्चात वे एक रोड्स स्कॉलर के रूप में इंग्लैंड चले गए जहां उन्होंने ऑक्सफोर्ड के लिंकॉन तथा मॅगडेलन महाविद्यालयों से दर्शनशास्त्र, राजनीतिशास्त्र तथा अर्थशास्त्र में स्नातकोत्तर की उपाधि प्राप्त की। वे शिकागो विश्वविद्यालय के फुलब्राइट महाविद्यालय में विज़िटिंग प्रोफ़ेसर भी रहे।

साहित्य

कार्नाड की प्रसिद्धि एक नाटककार के रूप में ज्यादा है। कन्नड़ भाषा में लिखे उनके नाटकों का अंग्रेजी समेत कई भारतीय भाषाओं में अनुवाद हो चुका है। एक खास बात ये है कि उन्होंने लिखने के लिए ना तो अंग्रेज़ी को चुना, जिस भाषा में उन्होंने एक समय विश्वप्रसिद्ध होने के अरमान संजोए थे और ना ही अपनी मातृभाषा कोंकणी को। जिस समय उन्होंने कन्नड़ में लिखना शुरू किया उस समय कन्नड़ लेखकों पर पश्चिमी साहित्यिक पुनर्जागरण का गहरा प्रभाव था। लेखकों के बीच किसी ऐसी चीज के बारे में लिखने की होड़ थी जो स्थानीय लोगों के लिए बिल्कुल नयी थी। इसी समय कार्नाड ने ऐतिहासिक तथा पौराणिक पात्रों से तत्कालीन व्यवस्था को दर्शाने का तरीका अपनाया तथा काफी लोकप्रिय हुए। उनके नाटक ययाति (1961, प्रथम नाटक) तथा तुग़लक़ (1964) ऐसे ही नाटकों का प्रतिनिधित्व करते हैं। तुगलक से कार्नाड को बहुत प्रसिद्धि मिली और इसका कई भारतीय भाषाओं में अनुवाद हुआ।

सिनेमा

वंशवृक्ष नामक कन्नड़ फ़िल्म से इन्होंने निर्देशन की दुनिया में कदम रखा। इसके बाद इन्होंने कई कन्नड़ तथा हिन्दी फ़िल्मों का निर्देशन तथा अभिनय भी किया।
डिवाइस ड्राइवर

डिवाइस ड्राइवर (Device driver) एक तरह का सॉफ्टवेयर होता है, जो कम्प्यूटर से जुड़े किसी हार्डवेयर को चलाने में सहायता करता है। इसे आम तौर पर उपकरण का चालक या उपकरण को चलाने वाला भी कहा जा सकता है। यह हार्डवेयर डिवाइस के लिए सॉफ्टवेयर इंटरफेस प्रदान करता है, और ऑपरेटिंग सिस्टम को बिना हार्डवेयर की जानकारी के ही उसके कार्यों तक पहुँचने और उसे नियंत्रित करने देता है। 
जब कम्प्यूटर में कोई नया उपकरण (हार्डवेयर) जोड़ा जाता है, जैसे प्रिंटर, स्कैनर, आदि तो उसी में उनका ड्राइवर भी होता है। कुछ कम्प्यूटर में ड्राइवर पहले से स्थापित रहता है तो कुछ में बाद में हमें स्थापित करना पड़ता है। यदि डिवाइस को चलाने के लिए कम्प्यूटर में कोई ड्राइवर न हो तो वह कार्य नहीं कर पाता है और हमें उसके लिए ड्राइवर ढूंढ कर स्थापित करना पड़ता है।

उपयोग

इसका मुख्य उपयोग हार्डवेयर डिवाइस और एप्लिकेशन या ऑपरेटिंग सिस्टम के मध्य अनुवादक का कार्य करता है। किसी हार्डवेयर के लिए प्रोग्रामर को उच्च-स्तर में कोड लिखना होता है, जिससे वह ड्राइवर उस हार्डवेयर के साथ काम कर सके। उदाहरण के लिए प्रिंटर आपका हार्डवेयर है, जिसमें आपको कम्प्युटर के किसी फ़ाइल का प्रिंट निकालना है, तो आप कम्प्युटर को प्रिंट करने का निर्देश देंगे और कम्प्युटर द्वारा यह निर्देश डिवाइस ड्राइवर द्वारा प्रिंटर तक जाएगा और प्रिंटर आपके फ़ाइल का प्रिंट निकाल देगा।

विकास

डिवाइस ड्राइवर बनाने के लिए आपको गहराई से अध्ययन करना होगा कि किस तरह हार्डवेयर और सॉफ्टवेयर काम करते हैं। ड्राइवर को हार्डवेयर चलाने के लिए निम्न-स्तर का अधिकार चाहिए होता है। यह बहुत अधिक अधिकारों के साथ काम करते हैं, इस कारण कोई भी त्रुटि हो जाती है तो कुछ न कुछ परेशानी उत्पन्न हो ही जाती है। कई नए ऑपरेटिंग सिस्टम के सॉफ्टवेयर पूरे सिस्टम को प्रभावित करने से पहले ही रुक जाते हैं। अगर डिवाइस के प्रोग्राम को सही ढंग से तैयार नहीं किया जाये तो केवल उपयोग करने वाले मोड में भी यह पूरे सिस्टम को बंद कर सकता है। इन सभी के कारण इसकी समस्या का पता लगाना और ठीक करना बहुत ही कठिन और खतरनाक है।
ईडविग, इंग्लैंड का राजा

विवाह टूटना

ईदविग और ऍल्फगिफु के विवाह की समाप्ति उनकी मर्जी के खिलाफ़ डन्सटन के सहयोगियों और समर्थकों की राजनीतिक साजिश का परिणाम थी। यह असामान्य था क्योंकि पति-पत्नी अलग होना नहीं चाहते थे। गिरिजाघर उस समय एक ही पूर्वज के वंशजों (सात पीढियों तक) के बीच वैवाहिक संबंधों को मान्यता नहीं देता था। (सन् 1215 में इसे घटाकर ४ पीढी तक कर दिया गया।)

राज्य का बिखराव

तडीपार के अपने दिनों में डन्सटन फ्लैन्डर्स के बेनेडिक्टाइनों से बहुत प्रभावित हुआ। पूर्वी एंग्लिया में एक डन्स्टन और बेनेडिक्टाइन्स समर्थक दल का निर्माण शुरु हुआ जो ईदविग के छोटे भाई एड्गर का समर्थन करने लगी। राजा के आदेशों से असहमत और प्रमुख पादरी कैंटरबरी के ओडा से समर्थन प्राप्त मर्सिया और नॉर्थम्ब्रिया के थेनेसों की निष्ठा राजा के बजाए उसके छोटे भाई एड्गर के प्रति हो गई। सन् 957 में देश को गृह युद्ध से बचाने के लिये कुलीन घरानों ने साम्राज्य को थेम्स नदी के किनारों पर बांटने का फैसला लिया। ईडविग को थेम्स के दक्षिण में वेसेक्स और केंट जबकि एड्गर को थेम्स के उत्तर में शासन करने की आज्ञा मिली।

स्वभाव

ईडविग अपने दयालु स्वभाव व भूमि दान करने के लिये जाना जाता था। सिर्फ ९५६ ई० में ही उसने आंग्ल-सैक्सन भूमि का ५% हिस्सा दान कर दिया था। उसकी भूमि दान करने की यह सहृदता कुछ हद तक उसकी राजनीतिक असुरक्षा की भावना को भी दर्शाती है।
ईडविग की ९५९ ई० में अज्ञात कारणों से मृत्यु हो गयी, उसके बाद उसके भाई शांतिदूत ईडगर ने सत्ता संभाली और राज्य को एकजुट किया।

कला और साहित्य में

ईदविग के शासन काल को ब्रिटिश कलाकारों ने अठ्ठारहवीं शताब्दी में याद करना शुरु किया जब इसे १८५० के आसपास चित्रों, नाट्यमंचन और नाटकों में दर्शाना शुरु किया गया। विलियम ब्रोमली, विलियम हैमिल्टन , विलियाम दाइस, रिचर्द डाड और थॉमस रूड्स इत्यादि ने ईदविग और उसके शासनकाल से संबंधित कई चित्र बनाये। थॉमस सेडविक व्हैली, थॉमास वारविक, फ्राँसिस बर्नी इत्यादि ने साहित्यिक रचनाएँ की।
भुट्टो परिवार

भुट्टो परिवार ( सिंधी : ڀٽ ओ ) सिंध प्रांत में स्थित पाकिस्तान का एक प्रमुख राजनीतिक परिवार है भूटो ने पाकिस्तानी राजनीति और सरकार में एक प्रमुख भूमिका निभाई है। परिवार ने 1 9 67 में अपनी स्थापना के बाद से पाकिस्तान पीपुल्स पार्टी (पीपीपी) का नेतृत्व किया है। सिंध प्रांत में स्थित जातीय साम्राज्य के मुसलमान राजपूतों का एक परिवार, भूटो दो से ज्यादा शतकों के लिए इस क्षेत्र में बस गए हैं। वे 18 वीं शताब्दी के शुरुआती दौर में शेत्त खान भुट्टो के अधीन राजपूताना (आज के राजस्थान , भारत ) से सिंध चले गए थे। [2]
तेरखादा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

तेरखादा उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
चन्द्र नगर

चन्द्र नगर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
चन्द्र नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या २४२१  है।
सांता मारिया दे उरगल गिरजाघर

इतिहास

इसका निर्माणा 1116 ई. में शुरू हुआ था। ये कातालोनिया के पुराने गिरजाघरों में से एक है।
इन्दिरा गांधी राष्ट्रीय मुक्त विश्वविद्यालय

पाठ्यक्रम

विश्वविद्यालय का शुभारंभ वर्ष 1987 में दो शैक्षिक कार्यक्रमों - प्रबंधन में डिप्लोमा और दूर शिक्षा में डिप्लोमा से हुआ और कुल 4,528 विद्यार्थियों से हुआ। इस समय वि‍श्‍ववि‍द्यालय में 338 अध्‍ययन‑कार्यक्रम है जो 3,500 पाठ्यक्रम के माध्‍यम से उपलब्‍ध हैं। वि‍द्यार्थि‍यों की कुल संख्‍या 30 लाख से अधि‍क है। अध्‍ययन‑कार्यक्रम वि‍श्‍ववि‍द्यालय में इन स्‍तरों पर वि‍भि‍न्‍न कार्यक्रम उपलब्‍ध हैं:‑ डॉक्‍टरेट, स्नातकोत्तर, और स्‍नातक डि‍ग्री कार्यक्रम, स्‍नातकोत्‍तर और पूर्वस्‍नातक डि‍प्‍लोमा, सर्टि‍फि‍केट पाठ्यक्रम, शि‍क्षा पारंपरि‍क रूप के साथ‑साथ उपभोक्‍ता संरक्षण, आपदा प्रबंधन, पर्यावरण, मानवाधि‍कार, पर्यटन, महि‍ला अधि‍कारि‍ता एवं बाल वि‍कास, सहभागी वन प्रबंधन, सहभागी योजना, पुनर्वास एवं बहाली, अध्‍यापन शि‍क्षा, खाद्य एवं पोषण, चि‍कि‍त्‍सकीय एवं स्‍वास्‍थ्‍य शि‍क्षा, एचआईवी/एड्स, प्रयोगशाला तकनीक और ऑनलाइन शि‍क्षण जैसे उभरते हुए अंतर‑वि‍षयक क्षेत्रों में भी प्रदान की जाती है।
बिश्व पखाल दिबस

बिश्व पखाल दिबस ( ओडिया : ବିଶ୍ୱ ପଖାଳ ଦିବସ ) एक भारतीय भोजन , पखाल को बढ़ावा देने के लिए २० मार्च को दुनिया भर में अनौपचारिक रूप से मनाया जाता है।

पखाल

पखाल ( ओड़िया: ପଖାଳ ) एक भारतीय भोजन के लिए ओडिया शब्द है, जिसमें पके हुए चावल को धोया जाता है या पानी में थोड़ा किण्वित किया जाता है। तरल भाग को तोराणी के नाम से जाना जाता है ।  यह ओडिशा , बंगाल , असम , झारखंड , छत्तीसगढ़ और तमिलनाडु में लोकप्रिय है ।  तमिलनाडु में इसे पझैया सदम कहा जाता है।  इस व्यंजन के लिए बंगाली नाम है पांटा भट्ट , छत्तीसगढ़ में यह भट बोर कहा जाता है  , में झारखंड भाषाई समुदायों जैसे नामों का उपयोग पानी भट्ट ,  पाखाल या पखाल,  और असम में यह कहा जाता है पोइटा भट्ट ।   
गर्म मौसम में हीट स्ट्रोक से बचाव के लिए पखाल खाने की सलाह दी गई है।  एक पारंपरिक ओडिया डिश, यह चावल , दही , ककड़ी , जीरा , तले हुए प्याज और पुदीने की पत्तियों से तैयार की जाती है।  यह लोकप्रिय रूप से भुनी हुई सब्जियों के साथ परोसा जाता है - जैसे आलू , बैंगन , बुराड़ी और सागा भजा या तली हुई मछली ।

इतिहास

मार्च विषुव हर साल २० मार्च को होता है।  यह उत्तरी गोलार्ध में वसंत की शुरुआत का प्रतीक है और एक खगोल विज्ञान के दृष्टिकोण से दक्षिणी गोलार्ध में गिरता है (शरद ऋतु)।  साल में दो बार, २० मार्च या २१ और २२ सितंबर या २३ के आसपास, सूरज भूमध्य रेखा पर सीधे चमकता है और दिन और रात की लंबाई दुनिया के सभी हिस्सों में लगभग बराबर है।   २१ मार्च से दिन की लंबाई बढ़ जाती है।  गर्मियों के मौसम का स्वागत करने के लिए, हर साल २० मार्च को बिश्व पखाल दिबस   मनाया जाता है।  
इसे कुछ लोगों ने २०११ से शुरू किया है।

बिश्व पखाल दिबस का उत्सव

लोग पखाल खाते हैं और पकवानों की तस्वीरें सोशल मीडिया पर पोस्ट करते हैं।
१८७० ईसा पूर्व

१८७० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८७० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सोहावल रियासत

सोहवल रियासत ब्रिटिश राज की बागेलखण्ड एजेंसी की रियासत थी।
भारतीय दण्ड संहिता धारा १०

भारतीय दण्ड संहिता की धारा १० आदमी और औरतो के बारे में है। इसके तहत आदमी शब्द से मतलब किसी भी नर लिंग के मानव से है व औरत शब्द का मतलब किसी भी मादा लिंग के मानव से है चाहे उसकी उम्र कुछ भी हो.
गीज़ा पिरामिड परिसर

पिरामिड और स्फिंक्स

गीज़ा के पिरामिड में गीज़ा के महान पिरामिड (जिसे चीप्स या खुफू के पिरामिड के रूप में भी जाना जाता है और जो 2560-2540 ईसा पूर्व बनाया गया) शामिल है, खाफ्रे (या चेफरेन) का कुछ छोटा पिरामिड दक्षिण-पश्चिम में कुछ सौ मीटर , और मेनकायर (या माइकरिनोस) के अपेक्षाकृत मामूली आकार के पिरामिड दक्षिण-पश्चिम से कुछ सौ मीटर दूर हैं। ग्रेट स्फिंक्स परिसर के पूर्वी तरफ स्थित है। मिस्र के वैज्ञानिकों के बीच वर्तमान सर्वसम्मति यह है कि ग्रेट स्फिंक्स का प्रमुख खफरे का है। इन प्रमुख स्मारकों के साथ-साथ कई छोटे उपग्रह भवन हैं, जिन्हें "क्वींस" पिरामिड, कारवे और घाटी पिरामिड के नाम से जाना जाता है।.
पोतराज

पोतराज, महाराष्ट्र में एक प्रकार के प्रसिद्ध लोक कलाकार होते हैं। इन्हें महाराष्ट्र में 'मरीआई' अथवा 'कड़क लक्ष्मी' के नामसे भी जाना जाता है।

महत्व

पोतराज, देवी माँ के उपासक होते हैं। हाथ में लिये हुए चाबुक से वह अपनी ही  पीठ पर प्रहार करता रहता है और घर-घर जाकर पैसे, अनाज माँगता है।

वर्णन

पोतराज पुरुष होता है फिर भी वह महिला का वेश धारण करता है। उसके बाल बंधे हुए होते हैं। माथे पर हल्दी और कुमकुम लगाया हुआ होता है। कमर पर बहुत सी साड़ियाँ जोड़कर सिलाया हुआ 'घागरा' भी पहनता है। कमर पर ही घण्टावाली और घुंगरू बंधी माला लगाई होती है।
ऐसी मान्यता है कि पोतराज अपने हंटर के प्रहार से लोगों की विपत्तियों को दूर करता है और देवी की कृपा भक्तजनों तक पहुँचाता है।

पोतराज की  पत्नी

पोतराज के साथ उसकी पत्नी होती है। वह हमेशा ढोलक बजाकर अपने पति के कार्य में साथ देती है।
स्थवर बुद्धपालित

माध्यमिक मत के प्रख्यापक आचार्यों में स्थविर बुद्धपालित एक प्रगल्भ पण्डित हैं । ये महायान सम्प्रदाय के प्रमाणभूत आचार्यों में एक हैं । ये ईसा की पञ्चम शताब्दी के पूर्वार्द्धवर्त्ती हैं । नागार्जुन विरचित माध्यमिक कारिका पर ‘अकुतोभया’ नामक व्याख्या इनकी एक अमर कीर्त्ति है । स्थविर बुद्धपालित प्रासंगिक मत के उद्भावक माने जाते हैं । इस मत का तात्पर्य है कि अपने मत की सम्पुष्टि के लिए विपक्षियों के सामने ऐसे तर्क उपस्थित किया जाए कि प्रतिपक्ष का उत्तर स्वतः परस्पर विरोधी होकर उपहासास्पद बनकर पराजय का कारण बन जाए।
इंडीगो

इतिहास

इंडिगो की शुरुआत २००६ के प्रारंभ में इंटरग्लोब इंटरप्राइज के राहुल भाटिया तथा राकेश एस गंगवाल, जो कि यूनाइटेड स्टेट्स में रहने बाले अप्रवासी भारतीय हैं, के द्वारा हुई थी। इस के ५१.१२% स्टाक इंटरग्लोब के पास हैं तथा ४८% गंगवाल की वर्जिनिया स्थित कंपनी कैलम इन्वेस्टमेंट्स के पास हैं।
फरबरी २०१२ तक इंडिगो बहुत ही तेजी से विकास कर रही थी तथा इसके लाभ में भी वृद्धि होती जा रही थी। यह ऐसा करने बाली भारत की एक मात्र एयर लाइन थी। इसने किंगफ़िशर को पहली वरीयता से प्रतिस्थापित कर दिया, अब किंगफ़िशर दूसरी सबसे बड़ी विमानन सेवा है।

लक्ष्य

इंडिगो भारत तथा विदेशों में ३६ लक्ष्यों के लिए, ४८५ दैनिक उड़ानों के द्वारा अपनी सेवाएँ प्रदान करता है। पांच साल के संचालन के बाद जनवरी २०११ में इंडिगो को विदेशों में संचालन के लिए लाइसेंस मिल गया। इंडिगो की पहली अंतर्राष्ट्रीय विमानन सेवा की शुरुआत १ सितम्बर २०११ को दुबई से दिल्ली के लिए की गयी थी। बाद के कुछ एक सप्ताहों में यह अंतर्राष्ट्रीय सेवा बैंकाक, सिंगापुर, मस्कट एवं काठमांडू के लिए नयी दिल्ली एवं मुंबई से शुरू कर दी गयी।

इंडिगो रैंप

इंडिगो की सबसे बड़ी विशेषता इसकी रैंप सेवा है। अपंग लोगों की सुविधा के लिए इसमें रैंप सुविधा को इस प्रकार बनाया गया है कि लोग अपनी व्ह्रील चेयर पर बैठ के विमान के अन्दर तक आराम से जा सकें।

सेवाएँ

कम कीमत की सेवा होने के कारण इंडिगो की किसी भी विमान सेवा में बिज़नस क्लास एवं फर्स्ट क्लास विभाग नहीं है। इसमें केवल सस्ती सीटों की सुविधा ही है। अपने किराये को कम करने के लिए इंडिगो किसी भी प्रकार के निशुल्क भोजन की सुविधा उड़ान के दौरान प्रदान नहीं करती है हालाँकि इसमें भुगतान करके सभी सामान खरीदने की सुविधा प्रदान की गयी है।
ऐसीऐजेड सी.२

ऐसीऐजेड सी.२ (ACZA C.2 / Ateliers de Contructions Aeronautique de Zeebruge) एक बेल्जियन मूलरूप शुरुवाती लड़ाकू विमान था। यह पूर्ण रूप से ड्यूरालुमिन धातु से बनाया गया था। यह अपने समय की हिसाब से सन १९२६ में एक उन्नत विमान था। इसका बेल्जियन वायु सेना ने परिक्षण बेशक किया पर इस विमान को बनाने का कभी कोई आदेश प्राप्त नहीं हुआ। २५ जनवरी १९३३ को प्रथम और आखरी बचा ऐसीऐजेड सी.२ टक्कर से नष्ट हो गया।
पितृवंश समूह आर१ए

पितृवंश समूह आर१ए या हैपलोग्रुप R1a मनुष्यों में वाए गुण सूत्र (Y-क्रोमोज़ोम) का एक वर्ग है, यानि की सभी पुरुष जिनमें इस वंश समूह के चिन्ह हैं एक ही ऐतिहासिक पुरुष की संतान हैं। अनुमान लगाया जाता है के यह पुरुष आज से १८,५०० साल पहले जीवित था। इस पितृवंश के पुरुष दक्षिण एशिया, मध्य एशिया, रूस, पूर्वी यूरोप और स्कैन्डिनेवियाई देशों में पाए जाते हैं।
पाटलिपुत्र विश्वविद्यालय

बाहरी सूत्र

पाटलिपुत्र विश्वविद्यालय का आधिकारिक जालस्थल
सोडियम सल्फाइट

सोडियम सल्फाइट एक अकार्बनिक यौगिक है।